**Atskaite par projekta „Radošā iedvesma” 1.mobilitāti**

**Projekta nr.** Projekta **Nr. 2018-1–LV01-KA104-046726**

No 8.-14.jūlijam, 2018.g.,  Erasmus Plus KA 1 mobilitātes projekta ”Radošā iedvesma” ietvaros, ko īsteno biedrība Kultūras un izglītības studija Talantu pilsēta, man bija iespēja piedalīties kvalifikācijas celšanas kursos Polijā, Hebdovā. Kursi notika Kaligrāfijas Vasaras skolas ietvaros un saucās „Iluminētie manuskripti”. Kursus organizēja un vadīja Polijas vadošie kaligrāfi no Krakovas, no organizācijas @Kaligraf. Tā bija lieliska iespēja iepazīt pasniegšanas metodes un darbu ar pieaugušo studentu   auditoriju. Mācībās piedalījās ne tikai dalībnieki no Polijas, bet arī no Grieķijas un citām valstīm. Tā bija laba iespēja komunicēt angļu valodā un iepazīt citu tautu kultūras. Arī es prezentēju latviešu valodas rakstību, mūsu alfabētu un kultūru.

Kaligrāfijas un iluminācijas vasaras skolas Polijā moto bija “Scribere necesse est”, kas tulkojumā nozīmē “Rakstība ir nepieciešamība”.
Mācību programmas dienaskārtība ietvēra sevī lekcijas, praktiskās nodarbības ar piemēriem, konsultācijas un savstarpējās pieredzes apmaiņu (tikšanās).
Lekciju laikā uzzināju par populārāko literatūru viduslaikos (14. - [15.gs](http://15.gs/).) (reliģiskās literatūras manuskripti, Dante, Rozes romāns, Marko Polo, Džovanni Bokačo, Karaļa Artūra un ala ceļotā stāsti.), kā arī guvām ieskatu, kā tika lasīti viduslaiku manuskripti.
Noskatījos dažādus video ar kaligrāfu meistariem darbībā - stikla gravētājus, fontu veidotājus, zīmju rakstītājus u.c.

Uzzināju kā tiek izgatavota tanīna, valriekstu un melnās tējas tuša, bija iespēja noasināt zoss spalvu, lai tā būtu derīga rakstīšanai.
Praktiskajās nodarbībās apguvām krāsu sastāvu uzjaukšanu no pigmentiem, zeltīšanas un dekorēšanas tehnikas gan ar pigmentu zeltu, gan lapiņu zeltiem.
Apguvām Copperplate un vairākus gotiskos rakstības stilus, kur pasniedzēji demonstrēja priekšā kā uzvilkt katru alfabēta burtu, analizēja kļūdas un ierādīja pareizu burtu veidošanu un saistību tekstā un kopozīciju lapā.
Ieguvu informāciju par nepieciešamo materiālo bāzi, kāda nepieciešama, nodarbībām un darbu radīšanai (spalvas, tušas, zīmuļi, otas, marķeri, flomasteri, velves, lineāri, papīri, grāmatas u.c. specifiski piederumi burtu mācībām, kā arī tehniskais aprīkojums).
Noslēgumā tika izveidota izstāde/skate no apmācību laikā tapušajiem darbiem (virzība uz rezultātu). Katrs dalībnieks saņēma diplomu.

Apguvu jaunas metodes darbam ar pieaugušajiem, guvu pieredzi no Polijas pasniedzējiem, kā strādāt ar auditoriju, kā vadīt mācību procesu. Gūtās zināšanas tagad varēšu izmantot darbā Latvijā.

      Paldies Talantu pilsētai, uzņemošajai organizācijai no Krakovas @Kaligraf, Erasmus Plus programmai un VIAA par atbalstu un iespēju īstenot šo mobilitāti!

**Dalībniece: Anta Ūsiņa**